Toshkent shahar jamoat transportiga 2017 yil IV choragida elektron to‘lov tizimini joriy etish mo‘ljallanmoqda, deb xabar berdi 1news.uz. Bu tadbir muhokamaga qo‘yilgan “O‘zbekiston Respublikasini yanada rivojlantirish bo‘yicha harakatlar strategiyasi to‘g‘risida” O‘zbekiston Respublikasi Prezidentining Farmoni loyihasida belgilangan. 35 million so‘mlik loyiha Toshkent shahar hokimligi, “Toshshahartransxizmat” kompaniyasi tomonidan tijorat banklari kreditlari evaziga amalga oshiriladi. Loyihaning ro‘yobga chiqishi aholiga sifatli transport xizmatlari ko‘rsatishga erishib, transport xizmatidan olinadigan daromad hajmining 15 foizga o‘sishiga sabab bo‘ladi.